b"\n_START_ARTICLE_\nSeseo\n_START_PARAGRAPH_\nEl seseo \xc3\xa9s una variaci\xc3\xb3 fonol\xc3\xb2gica de la llengua espanyola (i tamb\xc3\xa9 del gallec) amb la qual els fonemes /s/ i /\xce\xb8/ (representats per les grafies <c> (davant <e> o <i>), <z>, i <s>) no es distingeixen, assimilant-se a la consonant fricativa alveolar sorda /s/; una variaci\xc3\xb3 molt semblant \xc3\xa9s el ceceo (zetacisme, m\xc3\xa9s minoritari, en qu\xc3\xa8 el so resultant \xc3\xa9s m\xc3\xa9s semblant a [\xce\xb8]; ambdues variacions es contraposen a la distinci\xc3\xb3 entre /s/ i la consonant fricativa dental sorda (no estrident) /\xce\xb8/, distinci\xc3\xb3 que ocorre en la major part dels dialectes d'Espanya peninsular i \xc3\xa9s tinguda per norma en aquest pa\xc3\xads, mentre que a Am\xc3\xa8rica aquesta distinci\xc3\xb3 no es produeix. L'aparici\xc3\xb3 d'aquests fen\xc3\xb2mens data dels segles XVI i XVII, quan hi va haver un reajustament conson\xc3\xa0ntic en la llengua.\n_START_SECTION_\nExtensi\xc3\xb3 a Espanya\n_START_PARAGRAPH_\nUltra en tot l'espanyol americ\xc3\xa0, el ''seseo'' existeix en el dialecte andal\xc3\xbas i canari.\n_START_SECTION_\nPa\xc3\xads Valenci\xc3\xa0\n_START_PARAGRAPH_\nTamb\xc3\xa9 es produeix un ''seseo'' en diverses petites zones castellan\xc3\xb2fones de la Pa\xc3\xads Valenci\xc3\xa0 que confronten amb altres de domini ling\xc3\xbc\xc3\xadstic valenci\xc3\xa0.  En algunes, la llengua castellana va substituir la valenciana (Vega Baixa), i en altres (a les prov\xc3\xadncies de Val\xc3\xa8ncia i Castell\xc3\xb3) el castell\xc3\xa0 es va escampar despr\xc3\xa9s de l'expulsi\xc3\xb3 dels moriscs, romanent-hi algunes zones despoblades. Aix\xc3\xad doncs, el valenci\xc3\xa0 resta com a substrat en el primer cas, i com a llengua influent en el segon, a causa de la seva proximitat, tant en el vocabulari espec\xc3\xadfic com en la caracter\xc3\xadstica del ''seseo'', resultat de la inexist\xc3\xa8ncia del fonema [\xce\xb8] en la llengua catalana. Aix\xc3\xad mateix, en el Camp de Cartagena es pot sentir el ''seseo'' entre les persones d'edat m\xc3\xa9s avan\xc3\xa7ada. No s'ha de confondre aquest seseo minoritari, propi de castellan\xc3\xb2fons de llengua materna, amb el dels valencian\xc3\xb2fo,ns natius quan parlen en castell\xc3\xa0.\n_START_SECTION_\nGal\xc3\xadcia\n_START_PARAGRAPH_\nExisteix ''seseo'' entre les generacions galleg\xc3\xb2fones d'edat m\xc3\xa9s avan\xc3\xa7ada quan parlen castell\xc3\xa0 per influ\xc3\xa8ncia directa de pronunciacions dialectals del gallec. Es produeix aquest fenomen, a grans trets, en la part m\xc3\xa9s occidental del territori gallec. La carta correspon al ''seseo'' en llengua gallega, per\xc3\xb2 es pot aplicar tamb\xc3\xa9 al ''seseo'' en castell\xc3\xa0, encara que en clara reculada._NEWLINE_Actualment a Espanya, la pressi\xc3\xb3 de la fon\xc3\xa8tica majorit\xc3\xa0ria, adoptada pels mitjans de comunicaci\xc3\xb3 fins i tot a Andalusia, est\xc3\xa0 causant una regressi\xc3\xb3 hist\xc3\xb2rica del ''seseo''.  Nogensmenys, els ''seseos'' andal\xc3\xbas i canari resten dominants a les seves respectives zones (en el cas de l'andal\xc3\xbas, en l'Andalusia ''seseant''). En la resta del m\xc3\xb3n hispan\xc3\xb2fon, en canvi, el fonema /\xce\xb8/ no hi t\xc3\xa9 cap pres\xc3\xa8ncia."